section_heading: Postavljanje slojeva (eng. Layer)
paragraph_text: U programu AutoCAD jedan crtež možete postaviti na različitim slojevima, ravninama ili razinama (eng. Layers). U jednom sloju (eng. Layer) trebali bi biti predmeti crtanja koji pripadaju istoj skupini koju ste stvorili na neki logičan način. Odabire se iz glavnog izbornika Format, a potom s padajućeg izbornika prvu mogućnost Layer, ili kliknite na liniji sa svojstvima na gumb Layers ili zadajte kratku naredbu la preko tipkovnice. U prozoru koji se otvorio kliknite na sličicu New Layer za postavljanje novog sloja. Na listi bit će vidljiv novi sloj s nazivom Layer 1. Naziv se može izmijeniti preko tipkovnice, a također i ostala svojstva sloja kao što su boja crte, tip i širina crte, stil iscrtavanja (plotanja) određenog sloja i drugo.